ELEKTROTEHNIČKA I EKONOMSKA ŠKOLA

NOVA GRADIŠKA

KLASA: 602-03/17-07/01-16

URBROJ:2178/15-05-17-1

Nova Gradiška,6.6.2017.

ZAPISNIK

 sa 56. sjednice Školskog odbora održane 6. lipnja 2017. god. s početkom u 13.15 sati

Sjednicu Školskog odbora otvorila je predsjednica Školskog odbora gđa. Ljiljana Ptačnik. Predsjednica je pozdravila nazočne članove odbora i istaknula da je na sjednici Školskog odbora prisutno šest članova Školskog odbora, i to: gosp. Tomislav Wirth, gđa. Ivana Gajski Berić, gosp. Ivan Lozinjak, gosp. Dario Marenić, gosp. Franjo Matijašević te gđa. Ljiljana Ptačnik.

Sjednici nije nazočna gđica. Valentina Buljubašić, koja je ispričala svoj nedolazak.

Predsjednica Školskog odbora je predložila usvajanje dnevnog reda koji se sastojao od sljedećih točaka:

 DNEVNI RED:

1. Usvajanje zapisnika sa 55. sjednice Školskog odbora

2. Informiranje Školskog odbora o stanju sudskog spora

3. Razno:

**Predloženi Dnevni red je usvojen sa šest glasova za.**

**1. Usvajanje zapisnika sa 55. sjednice Školskog odbora**

Predsjednica Školskog odbora zamolila je članove odbora prije postupka usvajanja zapisnika da se izjasne o eventualnim primjedbama ili dopunama na predloženi zapisnik.

**Članovi Školskog odbora nisu imali primjedbi ni dopuna na sačinjeni zapisnik te je isti usvojen sa šest glasova za.**

**2. Informiranje Školskog odbora o stanju sudskog spora**

Predsjednica Školskog odbora izvijestila je članove odbora o pristiglom Rješenju sudskog spora o presudi Županijskog suda u Splitu, da se žalba tužiteljice Marije Petričević u potpunosti odbija, presuda postaje pravomoćna, troškove sudskog postupka snosi tužiteljica Marija Petričević.

Presuda je dono

šena u travnju.

Predsjednica Školskog odbora Rješenje je pročitala u cijelosti.

**3. Razno**

U trećoj točki dnevnog reda ravnateljica je izvijestila članove odbora o radovima koji se planiraju izvoditi u školi tijekom ljeta: izbijanje vrata ureda ispitnog koordinatora, kako bi se on pretvorio u kabinet fizike; uređenje hola škole.

Članovi odbora podržavaju ravnateljicu u njenim aktivnostima kakao bi se škola što više prilagodila potrebama učenika i nastavnika.

Ravnateljica je izvijestila članove odbora o dužnicima školi (Rukometni klub Nova Gradiška i NK Sloga-zimska liga), te kako su im poslane opomene, a sljedeći korak su ovrhe. Prije početka sjednice ravnateljica je pokušala telefonski kontaktirati gore navedene dužnike, no nitko se nije javio.

Ravnateljica je zamolila članove odbora da iznesu svoje prijedloge za rješenje nastalog problema.

Odluka Školskog odbora je da se pošalje zadnja opomena pred ovrhu. Svi prisutni članovi odbora suglasni su s odlukom.

Gosp. Ivan Lozinjak i ravnateljica izvijestili su članove odbore o stradavanju školske dvorane prilikom zadnje vremenske nepogode koja je zadesila novogradiški kraj. Gosp. Lozinjak i ravnateljica su bili prisutni u dvorani kada je ona poplavljena.

Ravnateljica je o svemu obavijestila Županiju. U dvorani su bili procjenitelji, no ustanovljeno je da dvorana nije osigurana od poplave, stoga je to nemoguće naplatiti.

Nakon što su iscrpljene sve točke dnevnog reda 56. sjednica Školskog odbora je okončana u 13.45 sati.

 Zapisničar: Predsjednica Školskog odbora:

 Ivana Gajski Berić,dipl.oec. Ljiljana Ptačnik,prof.